**Megjelent a Makovecz Hallgatói Ösztöndíjprogram NYÁRI SZAKMAI GYAKORLATRA ÉS KUTATÓUTAKRA vonatkozó pályázata a  2023–2024-es TANÉV NYÁRI IDŐSZAKÁRA**

A Babeş–Bolyai Tudományegyetem és a Tempus Közalapítvány által meghirdetett Makovecz Hallgatói Ösztöndíjprogram keretében **alap-, mesteri-** és **doktori képzésben résztvevő nappali tagozatos** hallgatók számára kínál **szakmai gyakorlatra** és **kutatóutakra vonatkozó részképzős tanulmányutakat** magyarországi és Kárpát-medencei felsőoktatási intézmények nappali munkarendű képzéseire a **2023–2024-es tanév nyári időszakára.**

**A befogadó akkreditált felsőoktatási intézménnyel a pályázó hallgatóknak kell felvenniük a kapcsolatot.** A pályázatot megnyert hallgatók a kutatóút vagy a szakmai gyakorlat időtartama alatt ösztöndíjban részesülnek. Az ösztöndíj fedezi a megélhetés, az egyszeri oda-vissza utazás és az egészségbiztosítás költségeit. Jelentkezni a nyári időszak mobilitásaira **2024. május 10-ig** lehet.

A pályázóknak kiutazás előtt fel kell mutatniuk a tervezett mobilitás időtartamára vonatkozó **befogadó nyilatkozatot** a fogadó felsőoktatási intézmény részéről és egy **kutatási tervet** szakmai irányítójuk aláírásával, amelyben indokolják, hogy a befogadó intézményben töltött idő hogyan fogja segíteni a kutatásukat, előrehaladásukat. A mobilitás sikeres teljesítésének feltétele **beszámoló** a kutatás vagy szakmai gyakorlat lezárásakor.

Hallgatóink a jelentkezést a következő oldalon a **Jelentkezés** menüpontban található űrlap kitöltésével nyújthatják be, ugyanitt a **Gyakori kérdések** menüpontban bővebb információkat találnak a pályázás feltételeire vonatkozóan:

<http://makovecz.granturi.ubbcluj.ro/>

Minden hallgatót megkérünk, olvassák el figyelmesen a pályázati felületen található feltételeket és a pályázat szabályzatát!

Bővebb információkért forduljanak **Szmutku Melindá**hoz az alábbi e-mail címen:

**melinda.szmutku@ubbcluj.ro**